वोटर लिस्ट से 250 नाम गायब, लोगों ने जताया रोष
कुरुक्षेत्र | चुनावकी घोषणा के साथ ही वोटर लिस्ट से नाम गायब होने की समस्याओं को लेकर लोग हो-हल्ला करने लगे हैं। इसी तरह का मामला पिपली में सामने आया है।
पिपली वासियों ने बताया कि उनकी 250 के करीब वोट लिस्ट से कटी हुई हैं। इतना ही नहीं लोगों का कहना है कि मामले बारे 24 दिसंबर को डीसी से गुहार लगाई थी। डीसी ने भी चुनाव से पहले लिस्ट में जोडऩे के संबंध में कोई ठोस आश्वासन उन्हें नहीं दिया।
चुनावके बाद नाम लिस्ट में जोड़ने से क्या फायदा : पिपलीवासी अरुणा रानी, सुमित्रा, रानी देवी, संगीता रानी, राजदेवी, कांता, कमलेश, मीनू, कौशल्या, महिंद्र और राकेश शर्मा ने कहा कि उनका गांव थानेसर ब्लॉक में पड़ता है। यहां चुनाव पहले चरण यानी दस जनवरी को होने हैं। प्रशासन 11 जनवरी को नाम लिस्ट में जोडऩे की बात कह रहा है। ऐसे में चुनाव होने के बाद नाम लिस्ट में जुडऩे से उन्हें क्या फायदा होगा। अरुणा देवी ने कहा वह चुनाव लडऩे की इच्छुक है। लेकिन प्रशासन की लापरवाही के कारण वह चुनाव लडऩा तो दूर वह अपना मतदान तक नहीं कर सकेंगी। वहीं ग्रामीणों ने एक पक्ष पर जानबूझ कर लिस्ट से नाम गायब करने का भी आरोप लगाया। मामले को लेकर लोक स्वराज ट्रस्ट के सदस्यों ने भी रोष जताया। मामले में बीडीपीओ थानेसर प्रताप सिंह का कहना है कि मामला उनके संज्ञान में नहीं है। कहा अब नामांकन शुरू हो चुके हैं। अब लिस्ट में नाम नहीं जोड़े जा सकते।
hin_Deva hin_Deva hin_Deva hin_Deva